google/wiki40b huggingface dataset:
Κύπελλο Ελλάδος καλαθοσφαίρισης γυναικών 2017-2018

Το Κύπελλο Ελλάδος καλαθοσφαίρισης γυναικών 2017-2018 είναι το 23ο κατά σειρά και το 19ο που η τελική του φάση γίνεται με τη μορφή  "Final Four". Ξεκίνησε στις 17/9/2017 και ολοκληρώθηκε στις 25/3/2018 με τον τελικό. Κυπελλούχος αναδείχθηκε ο Ολυμπιακός για 3η φορά στην ιστορία του, επικρατώντας στον τελικό του ΠΑΟΚ με 68-53.

1η αγωνιστική - Κυριακή 17/09/2017

2. ΓΣ ΚΡΟΝΟΣ ΑΓ. ΔΗΜΗΤΡΙΟΥ – ΠΑΣ ΑΝΤΑΓΟΡΑΣ ΚΩ 71-40
3. ΓΑΣ ΚΑΛΥΒΙΩΝ – ΓΣ ΑΓ. ΠΑΡΑΣΚΕΥΗΣ 69-61
4. ΑΟ ΕΛΕΥΘΕΡΙΑ ΜΟΣΧΑΤΟΥ – ΕΦΑΟ ΖΩΓΡΑΦΟΥ 55-48
5. ΓΣ ΗΛΙΟΥΠΟΛΗΣ – ΑΟ ΑΡΗΣ ΠΕΤΡΟΥΠΟΛΗΣ 87-70
6. ΟΑ ΧΑΝΙΩΝ – ΚΑΟ ΜΕΛΙΣΣΙΩΝ 56-55

Τρίτη 20/09/2017

1. AO ΠΡΟΦΗΤΗ ΗΛΙΑ – ΑΟ ΣΠΟΡΤΙΓΚ 45-68

2η αγωνιστική - Κυριακή 24/09/2017

13. ΑΟ ΣΠΟΡΤΙΓΚ – ΑΟ ΕΛΕΥΘΕΡΙΑ ΜΟΣΧΑΤΟΥ 65-60
14. ΓΑΣ ΚΑΛΥΒΙΩΝ – ΓΣ ΚΡΟΝΟΣ ΑΓ.ΔΗΜΗΤΡΙΟΥ 73-60

3η αγωνιστική - Κυριακή 01/10/2017

17. ΓΑΣ ΚΑΛΥΒΙΩΝ – ΓΣ ΗΛΙΟΥΠΟΛΗΣ 61-54
18. ΑΟ ΣΠΟΡΤΙΓΚ – ΟΑ ΧΑΝΙΩΝ 66-35

1η αγωνιστική - Κυριακή 17/09/2017

7. ΑΠΣ ΑΣΠΙΣ 2001 ΞΑΝΘΗΣ – ΜΓΣ ΑΠΟΛΛΩΝ ΚΑΛΑΜΑΡΙΑΣ 49-67
8. ΑΠΣ ΝΑΥΑΡΧΟΣ ΒΟΤΣΗΣ – ΟΛΥΜΠΙΑ ΓΣ ΛΑΡΙΣΑΣ 41-67
9. ΜΓΣ ΠΑΝΣΕΡΡΑΙΚΟΣ – ΕΟ ΣΤΑΥΡΟΥΠΟΛΗΣ 60-36
10. ΑΣ ΑΡΗΣ ΘΕΣΣΑΛΟΝΙΚΗΣ – ΣΦΚ ΠΙΕΡΙΚΟΣ ΑΡΧΕΛΑΟΣ 56-43
11. ΓΣ ΗΡΑΚΛΗΣ – ΑΜΣ ΑΝΑΓΕΝΝΗΣΗ Ν. ΡΥΣΙΟΥ 68-62
12. ΑΕ ΠΥΛΑΙΑΣ – ΑΣ ΤΙΤΑΝΕΣ ΔΡΑΜΑΣ 67-55

2η αγωνιστική - Κυριακή 24/09/2017

15. ΑΕ ΠΥΛΑΙΑΣ - ΓΣ ΗΡΑΚΛΗΣ 81-62
16. ΑΣ ΑΡΗΣ ΘΕΣ. - ΟΛΥΜΠΙΑ ΓΣ ΛΑΡΙΣΑΣ 53-52

3η αγωνιστική - Κυριακή 01/10/2017

19. ΑΕ ΠΥΛΑΙΑΣ - ΑΣ ΑΡΗΣ ΘΕΣΣΑΛΟΝΙΚΗΣ 73-67
20. ΜΓΣ ΠΑΝΣΕΡΡΑΙΚΟΣ - ΜΓΣ ΑΠΟΛΛΩΝ ΚΑΛΑΜΑΡΙΑΣ 48-34

Παρασκευή 06/10/2017

23. ΑΣ ΝΙΚΗ ΛΕΥΚΑΔΑΣ – ΟΛΥΜΠΙΑΚΟΣ ΣΦΠ 50-88

Κυριακή 08/10/2017

21. ΑΕ ΠΥΛΑΙΑΣ – ΑΟ ΦΑΡΟΣ ΚΕΡΑΤΣΙΝΙΟΥ 48-80
22. ΓΑΣ ΚΑΛΥΒΙΩΝ – ΓΣ ΕΣΠΕΡΙΔΕΣ ΚΑΛΛΙΘΕΑΣ 60-67
24. ΑΟ ΣΠΟΡΤΙΓΚ – ΑΣ ΠΑΟΚ 40-66
25. ΜΓΣ ΠΑΝΣΕΡΡΑΙΚΟΣ – ΠΑΝΙΩΝΙΟΣ ΓΣΣ 34-82
26. ΑΕΟ ΠΡΩΤΕΑΣ ΒΟΥΛΑΣ – ΠΑΝΑΘΗΝΑΙΚΟΣ ΑΟ 69-32
27. ΑΣ ΟΛΥΜΠΙΑΚΟΣ ΒΟΛΟΥ – ΠΑΝΑΘΛΗΤΙΚΟΣ ΑΕ ΣΥΚΕΩΝ 63-54
28. ΑΘΗΝΑΙΚΟΣ ΑΣ ΒΥΡΩΝΑ – ΑΟ ΔΑΦΝΗ ΑΓ. ΔΗΜΗΤΡΙΟΥ 74-72

Τετάρτη 13/12/2017

29. ΑΟ ΦΑΡΟΣ ΚΕΡΑΤΣΙΝΙΟΥ – ΠΑΝΙΩΝΙΟΣ ΓΣΣ 67-56

Σάββατο 23/12/2017

30. ΓΣ ΕΣΠΕΡΙΔΕΣ ΚΑΛΛΙΘΕΑΣ – ΟΛΥΜΠΙΑΚΟΣ ΣΦΠ 54-97
31. ΑΕΟ ΠΡΩΤΕΑΣ ΒΟΥΛΑΣ – ΑΣ ΠΑΟΚ 72-76
32. ΑΘΗΝΑΙΚΟΣ ΑΣ ΒΥΡΩΝΑ – ΑΣ ΟΛΥΜΠΙΑΚΟΣ ΒΟΛΟΥ 95-84

Τελική φάση

Η τελική φάση (Final Four) διεξήχθη στις 23 και 25 Μαρτίου 2018 στο Γυμναστήριο  "Μάκης Λιούγκας" της Γλυφάδας.
Λιμνάκαρο

Το Λιμνάκαρο ή ο Λιμνάκαρος είναι ένα μικρό (περίπου 1000μ κατά την κατεύθυνση από ανατολή προς δύση και 600μ από βορρά προς νότο) οροπέδιο που βρίσκεται νότια του οροπεδίου Λασιθίου, κοντά στα χωριά  Άγιος Γεώργιος και   Αβρακόντες στην ανατολική Κρήτη.
Το Λιμνάκαρο βρίσκεται περίπου 1120 m πάνω από το επίπεδο της θάλασσας, στους πρόποδες της κορυφής Σπαθί που υψώνεται στα 2148 μ. Εξαιτίας του μεγάλου του υψομέτρου, το οροπέδιο χρησιμοποιείται κυρίως ως βοσκοτόπος αιγοπροβάτων. Έχει πλούσια άγρια χλωρίδα και σ'αυτό ευδοκιμούν δέντρα όπως καρυδιές, αχλαδιές, μηλιές και καστανιές. Παρά ένα πολύ μικρό αριθμό κατοικιών, στο Λιμνάκαρο δεν υπάρχουν μόνιμοι κάτοικοι. Στο δυτικό μέρος του οροπεδίου υπάρχει ένα δίκλιτο εκκλησάκι αφιερωμένο στο Άγιο Πνεύμα που χρονολογείται από τη δεύτερη Βυζαντινή περίοδο (961-1204). Η εκκλησία επεκτάθηκε το 1875 και έχει ανακαινιστεί πρόσφατα. Το Λιμνάκαρο είναι πάνω στην Ευρωπαϊκή διαδρομή πεζοπορίας Ε4. Νοτιοδυτικά του οροπεδίου στην περιοχή Ανεστάση και σε ύψος 1350μ υπάρχει ένα ορειβατικό καταφύγιο.
Ε.ΚΑ.Σ. Κεντρικής Μακεδονίας 2012-2013

Η αγωνιστική δράση στα Πρωταθλήματα της Ένωσης Καλαθοσφαιρικών Σωματείων Κεντρικής Μακεδονίας έλαβε χώρα από το φθινόπωρο του 2012 μέχρι την άνοιξη του 2013. Διοργανώθηκαν αγώνες στο επίπεδο όλων των ηλικιακών ομάδων, ανδρών και γυναικών, ωστόσο δεν διεξήχθη διοργάνωση Κυπέλλου.

Α' Κατηγορία Ανδρών

Το Πρωτάθλημα της Α' Κατηγορίας Ανδρών της Ε.ΚΑ.Σ.ΚΕ.Μ. ξεκίνησε στις 20 Οκτωβρίου 2012 και ολοκληρώθηκε την 1η Μαΐου του 2013. Πρωταθλήτρια ομάδα αναδείχθηκε ο Γ.Α.Σ. Μελίκης, ο οποίος έλαβε απευθείας εισιτήριο ανόδου στη Γ' Εθνική Κατηγορία.
Hyundai Matrix

Επισκόπηση

Το Matrix / Lavita είναι ένα πενταθέσιο 5-πορτο hatchback και διατέθηκε σε βενζινοκινητήρες των 1.5 και 1.6 και 1.8 λίτρων. Η έκδοση 1.8 βενζίνης έχει μέγιστη ταχύτητα 183 χιλιόμετρα την ώρα και επιτάχυνση 0-100 χλμ. την ώρα σε 11,3 δευτερόλεπτα. Στην Ευρώπη υπήρξαν και διαθέσιμες εκδόσεις με κινητήρες turbodiesel.
Στη Μαλαισία, η Matrix συναρμολογήθηκε τοπικά ως το Matrix Inokom, το οποίο ήταν διαθέσιμο και στους δύο βενζινοκινητήρες 1.6 και 1.8 λίτρων.
Εκκλησία του Λίχνι

Ιστορία

Η εκκλησία χτίστηκε τον 10ο-11ο αιώνα. Οι υφιστάμενες τοιχογραφίες είναι του 14ου αιώνα.
Το 1848 ο Γάλλος ανατολικολόγος Μαρί-Φελισιτέ Μπροσέ μελέτησε τις ιστορικές δομές του Λίχνι και ήταν ο πρώτος που δημοσίευσε τις παρατηρήσεις του: πρόκειται για τα ερείπια ενός φρουρίου του 7ου-8ου αιώνα, εκκλησίες και άλλες δομές ιστορικού ενδιαφέροντος.  Επίσης, μελέτησε και αντέγραψε αρκετές από τις επιγραφές της εκκλησίας, όπως μία που αφορά την εμφάνιση του Κομήτη του Χάλεϋ το 1066, επί βασιλείας του Μπαγκράτ Δ' της Γεωργίας.
Το 2006, με Προεδρικό διάταγμα, η εκκλησία του Λίχνι αναγνωρίστηκε ως Αμετακίνητο Μνημείο Πολιτιστικής Κληρονομιάς της Γεωργίας. Οι αρμόδιες αρχές της Αμπχαζίας έχουν ξεκινήσει εργασίες διατήρησης του μνημείου από το 2010. Σύμφωνα με τους Γεωργιανούς ειδικούς, τα έργα κινδυνεύουν από παραβίαση της γνησιότητάς τους.

Περιγραφή

Η εκκλησία του Λίχνι είναι θολωτή, τρίκλιτη, σταυροειδής σε ορθογώνια βάση, χτισμένη με λαξευτούς λίθους τοιχοποιίας. Ο θόλος στηρίζεται σε 4 κολόνες. Η οροφή του κτιρίου είναι κεκλιμένη, με κεραμίδια.  Στα ανατολικά καταλήγει σε 3 αψιδωτά ημικύκλια, εκ των οποίων το μεσαίο είναι το ιερό με την Αγία Τράπεζα, και εκατέρωθεν αυτού υπάρχουν 2 δωμάτια που προορίζονται για εκκλησιαστική χρήση.  
Η εκκλησία έχει 3 εισόδους, στα βόρεια, νότια και δυτικά. Στο εσωτερικό της έχουν διασωθεί ίχνη από τοιχογραφίες του 10ου-11ου αιώνα, αλλά ο υφιστάμενος κύκλος τοιχογραφιών χρονολογείται του 14ου αιώνα. Είναι Παλαιολογικής τεχνοτροπίας με Ελληνιστικά στοιχεία, χαρακτηρίζονται από όμορφους χρωματισμούς, ελαφρώς επιμηκυσμένες ανθρώπινες μορφές που απεικονίζονται με δυναμισμό και εκφραστικότητα.    
Στο εξωτερικό οι προσόψεις της είναι επενδυμένες με λίθινες πλάκες. Αναδεικνύουν τις εκλεπτυσμένες και αρμονικές αναλογίες του κτιρίου και δεν έχουν διακοσμήσεις. Διαθέτει πάνω από 10 επιγραφές γραμμένες στα ασομταβρούλι και στα Ελληνικά.  
Το συγκρότημα κτιρίων της εκκλησίας περιλαμβάνει καμπαναριό και πέτρινο φράχτη.
Θάψακος

Η Θάψακος ή Αμφίπολις ήταν αρχαία πόλη της Συρίας, η οποία επανιδρύθηκε ως ελληνιστική αποικία.
Τόσο ο Στέφανος Βυζάντιος όσο και ο Αππιανός (Συριακή, 57), αποδίδουν την κτίση της αποικίας στον Σέλευκο Α΄ Νικάτορα, ο οποίος μετέφερε εκεί αποίκους από την Αμφίπολη της Μακεδονίας. Οι Μακεδόνες άποικοι εγκαταστάθηκαν στην παλαιότερη και με μακρόβια ιστορία πόλη Θάψακο, δίνοντάς της το όνομα της γενέτειράς τους. Η μακεδονική ονομασία δεν επικράτησε για πολύ.
Οι Σύροι την έλεγαν και Τούρμεδα. Δεν αποκλείεται η πόλη να είχε μετονομαστεί στους ρωμαϊκούς χρόνους σε Αθίς και στους βυζαντινούς σε Νεοκαισάρεια.
Η τοποθεσία της πόλεως ακόμη αμφισβητείται, πιθανώς ταυτίζεται με τη σημερινή Dibsi Faraj της περιφέρειας Χαλεπίου της Συρίας.
Γουΐλιαμ Ρίτσαρντ Στήβενς

Βιογραφία

Ο Richard Stevens γεννήθηκε το 1951 στη Luanshya της Βόρειας Ροδεσίας (τώρα Ζάμπια), όπου ο πατέρας του εργαζόταν για τη βιομηχανία χαλκού. Η οικογένεια μετακόμισε αργότερα στο Salt Lake City, στο Hurley, στο Νέο Μεξικό, στην Ουάσιγκτον DC και στην Phalaborwa της Νότιας Αφρικής . Ο Στήβενς παρακολούθησε τη στρατιωτική Σχολή Fishburne στο Waynesboro της Βιρτζίνια . Έλαβε πτυχίο στον τομέα της αεροδιαστημικής μηχανικής από το Πανεπιστήμιο του Μίσιγκαν το 1973 και μεταπτυχιακό το 1978 και διδακτορικό δίπλωμα (1982) στο τμήμα Systems Engineering του Πανεπιστημίου της Αριζόνα . Μετακόμισε στο Τούσον το 1975 όπου εργάστηκε στο Εθνικό Παρατηρητήριο Kitt Peak ως προγραμματιστής ηλεκτρονικών υπολογιστών μέχρι το 1982. Από το 1982 έως το 1990 ήταν Αντιπρόεδρος των Υπηρεσιών Πληροφορικής της Health Systems International στο New Haven του Κοννέκτικατ. Ο Στήβενς επέστρεψε στο Τούσον το 1990, όπου ακολούθησε καριέρα ως συγγραφέας και σύμβουλος. Ήταν επίσης άπληστος πιλότος και  μερικής απασχόλησης εκπαιδευτής κατά τη διάρκεια της δεκαετίας του 1970. 
Ο Στήβενς πέθανε το 1999, στην ηλικία των 48 ετών. Το 2000 του απονέμεται μεταθανάτια το Βραβείο Επιτευγμάτων Ζωής του Usenix.
Συμεών Συμεώνογλου

Βιογραφικά στοιχεία

Ήταν γεωπόνος και έμπορος. Το 1914 εξελέγη βουλευτής στην τουρκική εθνοσυνέλευση. Με την εγκατάστασή του στην Ελλάδα εξελέγη βουλευτής Πειραιώς στις εκλογές του 1926 και επανεξελέγη σε αυτές του 1928. Στις γερουσιαστικές εκλογές του 1932 εξελέγη αρτιστίνδην γερουσιαστής εκ της Βουλής και της Γερουσίας.
Μιμόζα (αστέρας)

Ονομασίες και ιστορία

Το όνομα «Μιμόζα», που στα λατινική γλώσσα σημαίνει «ηθοποιός», φαίνεται ότι προέρχεται από το ομώνυμο άνθος. Στην κινεζική γλώσσα είναι γνωστός ως 十字架三 (Shí Zì Jià sān), δηλαδή «ο Τρίτος Αστέρας του Σταυρού».

Αστρονομικά δεδομένα

Η Μιμόζα πιστεύεται ότι είναι ο θερμότερος (σε επιφανειακή θερμοκρασία) από τους αστέρες πρώτου μεγέθους. Η απόστασή του από τη Γη εκτιμάται σε 280 έτη φωτός. Το 1957 ο Γερμανός αστρονόμος Wulff-Dieter Heintz ανακάλυψε ότι είναι φασματοσκοπικώς διπλός αστέρας, δηλαδή αποτελείται από δύο αστέρες που βρίσκονται πολύ κοντά ο ένας στον άλλο και έτσι δεν μπορούν να διαχωρισθούν με τηλεσκόπιο. Το ζεύγος περιφέρεται γύρω από το κοινό κέντρο μάζας μία φορά κάθε 5 γήινα χρόνια, ενώ η απόσταση των μελών του ζεύγους κυμαίνεται από 5,4 ως 12,0 αστρονομικές μονάδες. Αμφότεροι οι αστέρες έχουν ηλικία περί τα 8 ως 11 εκατομμύρια έτη.
Ο κύριος αστέρας, β Crucis A, έχει περίπου 16πλάσια μάζα από τη μάζα του Ηλίου. Περιστρέφεται πολύ γρήγορα γύρω από τον άξονά του: τα σημεία στον ισημερινό του έχουν γραμμική ταχύτητα εξαιτίας της περιστροφής περί τα 120 χιλιόμετρα το δευτερόλεπτο. Με διάμετρο περίπου 8,4 φορές την ηλιακή, αυτό σημαίνει ότι ο αστέρας β Crucis A περιστρέφεται μία φορά κάθε 3,6 γήινες ημέρες.
Ο β Crucis A είναι επίσης μεταβλητός αστέρας, του τύπου του β Κηφέως, παρότι με ενεργό θερμοκρασία περί τους 27 χιλιάδες βαθμούς K βρίσκεται στο επάνω άκρο της λωρίδας αστάθειας. Πάλλεται με τρεις διαφορετικές περιόδους (από 4,03 ως 4,59 ώρες) και καμιά από τις ταλαντώσεις αυτές δεν είναι ακτινική. Ταξινομείται ως αστέρας B0.5 III, δηλαδή είναι ένας γίγαντας αστέρας, αν και ελαφρώς μόνο εξελιγμένος. Η υψηλή θερμοκρασία των εξωτερικών στρωμάτων του δίνει στον αστέρα τη γαλανόλευκη χροιά του, χαρακτηριστική των αστέρων φασματικού τύπου B. Τέτοιοι αστέρες εκπέμπουν ισχυρούς αστρικούς ανέμους με ταχύτητες που υπερβαίνουν τα 2000 χιλιόμετρα το δευτερόλεπτο, δια των οποίων χάνουν μάζα της τάξεως του 10⁻⁸ της ηλιακής ανά έτος (πάνω από 500 δισεκατομμύρια τόνους το δευτερόλεπτο).
Ο συνοδός β Crucis B, είναι πιθανότατα ένας αστέρας της Κύριας Ακολουθίας τύπου B2. Το 2007 ανακοινώθηκε η ανακάλυψη ενός τρίτου συνοδού αστέρα, πιθανότατα νεογέννητου αστέρα μικρής μάζας. Η εκπομπή ακτίνων Χ από τον τρίτο συνοδό ανιχνεύθηκε από το Τηλεσκόπιο ακτίνων Χ Τσάντρα. Δύο άλλα άστρα που εμφανίζονται στο οπτικό πεδίο της Μιμόζας, σε γωνιακές αποστάσεις 44 και 370 δευτερολέπτων της μοίρας, μάλλον δεν έχουν σχέση με το σύστημά της. Το σύστημα της Μιμόζας είναι πιθανώς μέλος της υποομάδας του Κατώτερου Κενταύρου-Νότιου Σταυρού της Ομάδας Σκορπίου-Κενταύρου. Η Μιμόζα απομακρύνεται από εμάς με ταχύτητα 15,6 χιλιόμετρα το δευτερόλεπτο (56.160 χιλιόμετρα την ώρα).
Πάβελ Βόλια

Προσωπική ζωή

Είναι παντρεμένος και έχει έναν γιο, τον Ρόμπερτ..
Επαρχία Ντεβόλ

Ο Νομός Ντεβόλ ή Δεάβολης  είναι ένας από τους τέσσερις νομούς της περιφέρειας Κορυτσάς. Βρίσκεται στην περιοχή των Πρεσπών. Ο νομός καταλαμβάνει έκταση 429 Km² και ο πληθυσμός του είναι 33.849 κάτοικοι. Είναι μία από τις τέσσερις επαρχίες του νομού Κορυτσάς, στη νότια Αλβανία. Βρίσκεται ανατολικά από τις τέσσερις στα σύνορα με τον ελληνικό νομό Καστοριάς. Πρωτεύουσα του νομού είναι η Βίγλιστα (σήμερα Μπίλιστ).
Γεύση

Η γεύση είναι μία αίσθηση. Όργανο αντίληψης είναι η γλώσσα, ενώ το αντικείμενο αντίληψης είναι η χημική σύσταση των τροφών. Συμπληρώνεται με την αίσθηση της αφής της γλώσσας, καθώς και με την αίσθηση της όσφρησης αλλά και της ακοής.
Παλαιότερα θεωρούσαμε ότι οι στοιχειώδεις  γεύσεις που συνθέτουν το αποτέλεσμα της αίσθησης  είναι τέσσερις . Το γλυκό ,το αλμυρό , το ξινό και το πικρό. Τα τελευταία χρόνια έχει προστεθεί και μια πέμπτη στοιχειώδης γεύση , το ουμάμι. Το ουμάμι σχετίζεται με το κρέας (αλλιώς και κρεατίλα) και οφείλεται στην παρουσία αμινοξέων.

Λειτουργία της γεύσης

Πάνω στη γλώσσα, αλλά και στο εσωτερικό των μάγουλων και στα χείλη, υπάρχουν πάρα πολλά κύτταρα, οι γευστικοί κάλυκες. Κάθε γευστικός κάλυκας εξειδικεύεται σε μία μόνο από τις τέσσερις γεύσεις.
Γενικά, κάλυκες και των τεσσάρων ειδών υπάρχουν παντού στη γλώσσα. Ωστόσο, στην περιφέρεια της γλώσσας υπάρχουν πέντε περιοχές, κάθε μία έχει υψηλή συγκέντρωση σε κάλυκες μίας συγκεκριμένης γεύσης.
Στην άκρη της γλώσσας είναι το γλυκό. Οι υπόλοιπες περιοχές εμφανίζονται συμμετρικά στα αριστερά και τα δεξιά της γλώσσας. Από την άκρη της γλώσσας προς το λαιμό οι υπόλοιπες περιοχές είναι αλμυρό, ξινό και πικρό.

Χρησιμότητα της γεύσης

Η γεύση πληροφορεί τον άνθρωπο για τη χημική σύσταση μιας τροφής βοηθώντας τον να αποφύγει ακατάλληλες τροφές. Επιπλέον, η γλώσσα στέλνει πληροφορίες στο στομάχι για τη χημική σύσταση, ώστε αυτό να γίνει όσο το δυνατόν καλύτερη χώνεψη.
Η γεύση καθορίζει αν θα καταναλωθεί μια τροφή ή όχι, όπως και τις γευστικές προτιμήσεις. Η ζήτηση για αισθητική απόλαυση μέσω της γεύσης οδήγησε στην ανάπτυξη της γαστρονομίας, της τέχνης της μαγειρικής η οποία μεταξύ άλλων προσπαθεί ελκυστικές γεύσεις στα φαγητά.
Κύπελλο Ελλάδας καλαθοσφαίρισης ανδρών 2000-2001

To Κύπελλο Ελλάδος καλαθοσφαίρισης ανδρών 2000-01 που διοργάνωσε η Ελληνική Ομοσπονδία Καλαθοσφαίρισης ξεκίνησε στις 1 Οκτωβρίου 2000 με τους αγώνες της πρώτης φάσης και τελείωσε στις 29 Απριλίου 2001 με τον τελικό, ο οποίος έγινε στο Ολυμπιακό Κλειστό Γυμναστήριο, με αντιπάλους ξανά την ΑΕΚ και τον Παναθηναϊκό. Το κύπελλο Ελλάδος κατέκτησε η ΑΕΚ για τρίτη φορά στην ιστορία της διοργάνωσης.

Τελική φάση

Η τελική φάση, που διεξήχθη με το σύστημα φάιναλ-φορ, έγινε στο Ολυμπιακό Κλειστό Γυμναστήριο Αμαρουσίου, στις 28 και 29 Απριλίου 2001.
ΡΙΚ Sat

Αναμετάδοση

Ο σταθμός αναμεταδίδει επιλεγμένα προγράμματα από τα δύο ημικρατικά τηλεοπτικά κανάλια του ΡΙΚ αλλά και ειδικές παραγωγές μόνο για τους απόδημους. Μεταδίδεται από τους δορυφόρους Hellas Sat 3 και Hotbird (ιδιοκτησία της γαλλικής Eutelsat), ενώ είναι διαθέσιμο στις ΗΠΑ, τον Καναδά και την Αυστραλία από τις πλατφόρμες των εταιρειών Titan Television στη Νέα Υόρκη, Bell Fibe TV στο Μόντρεαλ και Ellas TV στο Σικάγο και στη Μελβούρνη.
Η Ελληνική Δημοκρατία με βάση διακρατικής συμφωνίας από το 1990 έχει την υποχρέωση να αναμεταδίδει το ΡΙΚ Sat σε επίγειο δίκτυο, υποχρέωση την οποία εκτελούσε η παλιά ΕΡΤ Α.Ε. η οποία μετά την κατάργησή της, στις 11 Ιουνίου 2013 την υποχρέωση αυτή ανέλαβε η μεταβατική ΔΤ και μετέπειτα ΝΕΡΙΤ μέχρι τις 11 Ιουνίου 2015. Εκείνη τη μέρα ξεκίνησε η επαναλειτουργία της ΕΡΤ και έτσι πλέον η επίγεια αναμετάδοση του ΡΙΚ Sat, εκτελείται και πάλι από την ΕΡΤ, η οποία λειτουργεί υπό την εποπτεία της καινούργιας ΕΡΤ Α.Ε. η οποία είναι η μετονομασθείς ΝΕΡΙΤ Α.Ε.
Ιωάννης Ζ΄ του Όλντενμπουρκ

Βιογραφία

Γεννήθηκε στο Όλντενμπουρκ και ήταν ο πρωτότοκος γιος του Αντωνίου Α΄ κόμη του Όλντενμπουρκ και της Σοφίας των Ασκάνια, κόρης του Μάγκνους Α΄ δούκα της Σαξονίας-Λάουενμπουρκ.
Το 1573 διαδέχθηκε τον πατέρα του στην κομητεία του Όλντενμπουρκ. Επίσης το 1575 διαδέχθηκε την εξαδέλφη τού πατέρα του Μαρία των Βήμκεν στην κυριότητα του Γιέφερ (Jever), παρά τις αντιρρήσεις του ανιψιού της Έντσαρτ Β΄ κόμη της Ανατολικής Φρισίας. Η Μαρία ήταν κόρη της Χέντβιχ (κόρης του Γκέρχαρτ ΣΤ΄ κόμη του Όλντενμπουρκ). Το 1577 έπρεπε να παραδώσει τα έσοδα των Χάρπστετ, Ντέλμενχορστ, Βάρελ και μερικών μικρότερων κάστρων στον νεότερο αδελφό του Αντώνιο Β΄ για 10 έτη. Το 1597 το Συμβούλιο της Αυλής διέταξε ότι η κομητεία του Ντέλμενχορστ έπρεπε να διαχωριστεί από το Όλντενμπουρκ· ο διαχωρισμός κράτησε ως το 1647.
To 1596 προσπάθησε να φράξει το Σβάρτσε Μπρακ με σκοπό να δημιουργήσει έναν ισθμό από το Όλντενμπουρκ ως το Γιέβερ, αλλά ο Έντσαρτ Β΄ τον απέτρεψε. Παρόλα αυτά κέρδισε το παρωνύμιο ο κατασκευαστής αναχωμάτων με τα δαπανηρά σχέδια ανάκτησης γης (από τη θάλασσα) στο Μπούτγιαντινγκεν και στον κόλπο Γιάντε.
Αναδιοργάνωσε τη διοίκηση και τη νομοθεσία. Εκσυγχρόνισε την οργάνωση της Λουθηρανικής Εκκλησίας στο Όλντενμπουρκ· έθεσε γι' αυτό επιθεωρητή τον Χάμελμανν, που ενοποίησε την ομολογία του Λουθήρου. Απεβίωσε το 1603 στο Όλντενμπουρκ σε ηλικία 63 ετών και τον διαδέχθηκε ο γιος του Αντώνιος-Γκύντερ.
Ναός του Ηρακλή στον Ακράγαντα

Ιστορική αναδρομή

Κτίστηκε το 500 π.Χ. περίπου. Δεν είναι γνωστό σε ποια θεότητα ήταν αφιερωμένος. Ήταν τοποθετημένος κοντά στην κύρια είσοδο της αρχαίας πόλης. Οι λίγοι κίονες που σώζονται αναστηλώθηκαν το 1924.
Είναι χρονικά ο προτελευταίος ναός που ανεγέρθηκε στον Ακράγαντα. Οι διαστάσεις του είναι 67 x 25 μέτρα και είχε 6 κολόνες στη μικρή πλευρά και 15 κολώνες στη μεγάλη. Η αρχιτεκτονική του καινοτομεί στην Σικελία. Στην αρχαιότητα φημίζονταν για το άγαλμα του Ηρακλή που ήταν στημένο. Λένε επίσης ότι τον διακοσμούσε ένα έργο ζωγραφικής του Ζεύξι, που απεικόνιζε τον Ηρακλή βρέφος να πνίγει τα φίδια. Ο ναός πυρπολήθηκε κάποτε στην αρχαιότητα και ανακαινίσθηκε αργότερα από τους Ρωμαίους, οι οποίοι τον διεύρυναν με τρεις ακόμα μικρές αίθουσες λατρείας. Σε μια από τις αίθουσες αυτές ανακαλύφθηκε ένα άγαλμα του Ασκληπιού.
Γεωγραφία της Ελλάδας

Η Ελλάδα είναι χώρα στη Νότια Ευρώπη, που βρίσκεται στο σταυροδρόμι της Ευρώπης, της Ασίας και της Αφρικής. Η ηπειρωτική χώρα βρίσκεται στο νοτιότερο άκρο της Βαλκανικής Χερσονήσου και περιβάλλεται στα βόρεια από την Αλβανία, τη Βόρεια Μακεδονία και τη Βουλγαρία· στα ανατολικά από το Αιγαίο και την Τουρκία, στα νότια από τη Μεσόγειο και δυτικά από το Ιόνιο και την Ιταλία.
Η χώρα αποτελείται από μια μεγάλη ενδοχώρα και δύο επιπλέον μικρότερες χερσονήσους που προεξέχουν από αυτήν· τη Χαλκιδική και την Πελοπόννησο, η οποία διαχωρίζεται από την ενδοχώρα από τον Ισθμό της Κορίνθου. Η Ελλάδα επίσης διαθέτει μεγάλο αριθμό νησιών, διαφόρων μεγεθών, μεγάλα όπως η Κρήτη, η Εύβοια, η Ρόδος και η Κέρκυρα, καθώς και ομάδες μικρότερων, όπως τα Δωδεκάνησα και οι Κυκλάδες. Η Ελλάδα έχει ακτογραμμή 13.676 χιλιομέτρων, τη μεγαλύτερη στη λεκάνη της Μεσογείου.
Η Ελλάδα είναι σε μεγάλο βαθμό ορεινή, με γεωγραφικό πλάτος που κυμαίνεται από 35°00′Β έως 42°00′Β και σε γεωγραφικό μήκος από 19°00′Α έως 28°30′Α. Ως αποτέλεσμα, η χώρα έχει σημαντική κλιματική διακύμανση. Μεγαλύτερη πεδιάδα είναι αυτή της Κεντρικής Μακεδονίας (2.250 τ.χ.) και ακολουθούν η πεδιάδα της Θεσσαλίας (1.850 τ.χ.), η πεδιάδα Χρυσούπολης - Ξάνθης - Κομοτηνής (1.300 τ.χ.), η πεδιάδα Δράμας - Σερρών (1.200 τ.χ.) και η πεδιάδα του Έβρου (1.100 τ.χ.).
Δήμος Προσοτσάνης

Φυσικό Περιβάλλον

Το σπήλαιο Αγγίτη είναι το μεγαλύτερο ποτάμιο σπήλαιο του κόσμου (με μήκος ~11 χιλιόμετρα) και  βρίσκεται στην Προσοτσάνη του Νομού Δράμας. Η ιδιαιτερότητα του έγκειται στο γεγονός ότι στο δάπεδό του κυλάει ο ποταμός Αγγίτης. Ο πλούσιος διάκοσμός του περιλαμβάνει τεράστιους σταλακτίτες. Το σπήλαιο είναι επισκέψιμο σε μήκος 500 μέτρων.
Το Μενοίκιο όρος με  την πλούσια χλωρίδα και πανίδα στα πυκνά δάση, φαράγγια, οροπέδια και υποαλπικά λιβάδια του, το κατατάσσουν στις πιο σημαντικές ορεινές περιοχές της Ανατολικής Μακεδονίας. Έχουν καταγραφεί περισσότερα από 500 φυτικά είδη, τα οποία συνθέτουν 20 περίπου οικότοπους.

Διοικητική ιστορία

Ο Δήμος Προσοτσάνης δημιουργήθηκε στις 20 Ιανουαρίου 1946, με αναγνώριση της Κοινότητας Προσοτσάνης σε Δήμο. Ο Δήμος με τη μορφή αυτή διατηρήθηκε μέχρι το 2010 οπότε σε αυτό συνενώθηκε και ο Δήμος Σιταγρών.

Ενότητες και οικισμοί

Ο Δήμος Προσοτσάνης αποτελείται από 2 «δημοτικές ενότητες», οι οποίες αντιστοιχούν στους 2 συνενωμένους δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.
Εσώρουχο

Χρήση και στυλ των Εσωρούχων

Υπάρχουν πάρα πολλές διαφοροποιήσεις και κατηγοριοποιήσεις σε σχέδια και υφάσματα στα εσώρουχα. Αυτά περιλαμβάνουν:

Έξυπνο εσώρουχο

Την δεκαετία του 2010 εμφανίστηκαν στην αγορά εσώρουχα που περιέχουν αισθητήρες για την καταγραφή βιοσημάτων. Σκοπός είναι βελτίωση της ποιότηταςς ζωής του χρήστη είτε για λόγους υγείας είτε προστασίας είτε καλύτερων συνθηκών ζωής. Τα εσώρουχα αυτά αποτελούν μια ξεχωριστή κατηγορία και επικράτησαν με την λατινική ονομασία wearables. Πρόκειται για συντόμευση του όρου wearable electronics, μια και αποτελούν μια συνέργεια προιόντος κλωστουφαντουργίας και ηλεκτρονικής. 
Σύμφωνα με εκτίμησεις αναλυτών, οι παγκόσμιες πωλήσεις «έξυπνων» εσωρούχων θα εκτοξευθούν τα προσεχή χρόνια. 
Εφόσον είναι άνετα και εύχρηστα και μπορούν να ανιχνεύσουν έγκαιρα διάφορα συμπτώματα θα κάνουν τη ζωή των ανθρώπων ευκολότερη.

Υγιεινή

Τα υλικά από τα οποία φτιάχνεται ένα εσώρουχο θα πρέπει να εξασφαλίζουν απορροφητικότητα και ταυτόχρονα εξαερισμό. Η παραμένουσα υγρασία σε συνδυασμό με την θερμότητα του σώματος βοηθά στην ανάπτυξη μικροβίων και κατ' επέκταση μπορεί να προκαλέσει σοβαρές μολύνσεις.
Γ΄ κατηγορία ποδοσφαίρου ανδρών Κύπρου 1998-99

Σύστημα διεξαγωγής

Στο πρωτάθλημα της Γ΄ κατηγορίας 1998-99 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Β΄ κατηγορίας 1999-00. Οι τρεις τελευταίες ομάδες υποβιβάστηκαν στο πρωτάθλημα Δ΄ κατηγορίας 1999-00.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Εθνικός ύμνος της Δημοκρατίας της Κίνας

"Ο εθνικός ύμνος της Δημοκρατίας της Κίνας" (Ταϊβάν) αναφέρεται στο όραμα και στις ελπίδες ενός νέου κράτους και του λαού της. Στον ύμνο κυριαρχεί η χρήση των Τριών Αρχών του Λαού. Ανεπίσημα το τραγούδι μερικές φορές είναι γνωστό με την ονομασία "San Min Chu-i" ή "Τρεις Αρχές του Λαού" από τον πρώτο του στίχο.

Κινέζικοι χαρακτήρες

三民主義，吾黨所宗，

以建民國，以進大同。

咨爾多士，為民前鋒；

夙夜匪懈，主義是從。

矢勤矢勇，必信必忠；

一心一德，貫徹始終。

Απλά Κινέζικα

三民主义，吾党所宗，

以建民国，以进大同。

咨尔多士，为民前锋；

夙夜匪懈，主义是从。

矢勤矢勇，必信必忠；

一心一德，贯彻始终。

Τσουγίν Φουχάο (Zhuyin Fuhao)

ㄙ　ㄢ　　　ㄇ一ㄣˊ　　ㄓㄨ　ˇ　　一　ˋ
ㄨ　ˊ　　　ㄉ　ㄤˇ　　ㄙㄨㄛˇ　　ㄗㄨㄥˉ
一　ˇ　　　ㄐ一ㄢˋ　　ㄇ一ㄣˊ　　ㄍㄨㄛˊ
一　ˇ　　　ㄐ一ㄣˋ　　ㄉ　ㄚˋ　　ㄊㄨㄥˊ
ㄗ　　　　　ㄦ　ˇ　　　ㄉㄨㄛ　　　ㄕ　ˋ
ㄨ　ㄟˊ　　ㄇ一ㄣˊ　　ㄑ一ㄢˊ　　ㄈ　ㄥ
ㄙ　ㄨˋ　　一　ㄝˋ　　ㄈ　ㄟˇ　　ㄒ一ㄝˋ
ㄓ　ㄨˇ　　　一　ˋ　　ㄕ　　ˋ　　ㄘㄨㄥˊ
ㄕ　　ˇ　　ㄑ一ㄣˊ　　ㄕ　　ˇ　　ㄩ　ㄥˇ
ㄅ　一ˋ　　ㄒ一ㄣˋ　　ㄅ　一ˋ　　ㄓㄨㄥ
一　ˋ　　　ㄒ一ㄣ　　一　ˋ　　ㄉ　ㄜˊ
ㄍㄨㄢˋ　　ㄔ　ㄜˋ　　ㄕ　　ˇ　　ㄓㄨㄥ

Γουάντε-Γκιλς (Wade-Giles)

San-min-chu-i, Wu-tang so tsung;

i-chien min-kuo, i-chin ta-t'ung.

Tzu erh to-shih, wei min ch'ien-feng;

su-yeh fei-hsieh, chu-i shih ts'ung.

Shih ch'in shih yung, pi hsin pi chung ;

i-hsin i-te, kuan-ch'e shih-chung.

Χανιού Πινγίν (Hanyu Pinyin)

Sānmín Zhǔyì,  wúdǎng suǒ zōng;

Yǐ jiàn Mínguó,  yǐ jìn dà tóng.

Zī'ěr duō shì,  wéi mín qiánfēng;

Sù yè fěi xiè,  zhǔyì shì cóng.

Shǐ qín shǐ yǒng,  bì xìn bì zhōng;

Yì xīn yì dé,  guànchè shǐzhōng.

Επίσημη μετάφραση

Σαν Μιν Τσου-ι,

Ο σκοπός μας θα πρέπει να είναι:

Να ιδρύσουμε μια ελεύθερη χώρα,

Να είναι στήριγμά μας η παγκόσμια ειρήνη,

Συνεχίστε να προχωράτε σύντροφοι,

Είστε πρωτοπόροι.

Μείνετε πολύ πιστοί στον στόχο σας,

Για τον ήλιο και το αστέρι.

Να είστε σοβαροί και γενναίοι,

Να σώσετε τη χώρα σας,

Μια καρδιά, μια ψυχή,

Ένα μυαλό, ένας στόχος.

Στην κυριολεξία

ΟΙ Τρεις Αρχές του Λαού,

Ο θεμελιώδης κανόνας για το κόμμα μας.

Χρησιμοποιώντας τον ιδρύουμε τη δημοκρατία

Χρησιμοποιώντας, προχωρά και γινόμαστε ένα κράτος ήρεμο και ειρηνικό.

Ω εσείς, πολεμιστές 

Για το λαό να είστε πρωτοπόροι.

Χωρίς ξεκούραση τη μέρα ή νύχτα,

Ακολουθήστε τις αρχές.

Ορκιστείτε να είστε επιμελείς, ορκιστείτε να είστε θαρραλέοι.

Υποχρεωμένοι να είστε αξιόπιστοι, υποχρεωμένοι να είστε πιστοί.

Με μια καρδιά και με ανδρεία,

Συνεχίζουμε μέχρι το τέλος.